wickkiey/tamil-wikipedia-chunked huggingface dataset:
# வில்லியம் எர்பெர்ட் கிரீவ்சு

## வாழ்க்கை

இவர் மேற்கிந்திய பர்போதாசு தீவில் பிறந்தார். இவரது தந்தையர் எடின்பர்கு பல்கலைக்கழகத்தில் மருத்துவப் பயிற்சிபெற்ற மருத்துவர் ஈ. சி. கிரீவ்சு ஆவார். இவர் பர்போதாசில் இருந்த இலாட்ஜ் பள்ளியிலும் கோடுரிங்டன் கல்லூரியிலும் கல்வி பயின்றார். பின்னர் புனித ஜான் கல்லூரியில் பயில, இங்கிலாந்து சென்றார். இங்கே இவர் 1919 இல் முதுகலை பட்டம் பெற்றார்; 1920 இல் அங்கே ஆய்வுறுப்பினரும் ஆனார்.
# வில்லியம் எர்பெர்ட் கிரீவ்சு

## வாழ்க்கைப்பணி

இவர் 1921 இல் அரசு வானியல் கழகத்து அய்வுறுப்பினராக தேர்ந்தெடுக்கப்பட்டார்.  
இவர் 1924 இலிருந்து 1938 வரை கிரீன்விச் அரசு வான்காணக முதன்மை உதவியாளாக இருந்தார்.  
இவர் 1955 வரை அரசு வானியலாளராகவும் எடிபர்கு பல்கலைக்கழகத்தின் வானியல் தகைமைப் பேராசிரியராகவும் இருந்தார். இவர் 1943 இல் அரசு கழக ஆய்வுறுப்பினராகதேர்ந்தெடுக்கப்பட்டார். பின்னர், 1947 இலிருந்து 1949 வரை அரசு வானியல் கழகத் தலைவராக இருந்துள்ளார்.  
இவர் 1955 திசம்பர் 24 இல் எடின்பர்கு பிளாக்போர்டு மவ்ட்டத்தில் இறந்தார்.
# வில்லியம் எர்பெர்ட் கிரீவ்சு

## குடும்பம்

இவர் 1926 இல் கரோலின் கிரேசு கிட்டோவை மண்ந்தார். இவர்களுக்கு ஜார்ஜ் இரிச்சர்டு எர்பெர்ட் கிரீவ்சு(1941-2008) என ஒரு மகன் உண்டு. இவர் கார்டிப் பல்கலைக்கழகத்தின் கணிதவியல் உயர்விரிவுரையாளரானார்.
# வில்லியம் எர்பெர்ட் கிரீவ்சு

## தகைமைகளும் விருதுகளும்

- வானியலுக்கான தய்சன் தங்கப் பதக்கம்.
- சுமித் பரிசு, 1921.
- கிரீவ்சு நிலாக் குழிப்பள்ளம் இவரது பெயரால் அழைக்கப்படுகிறது.
# க. சொ. க. கண்ணன்

**க. சொ. க. கண்ணன்** (*Ka. So. Ka. Kannan*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். இவர் அரியலூர் மாவட்டம் செயங்கொண்டத்தினை சேர்ந்தவர். கண்ணன் தமிழ்நாடு திறந்தநிலைப் பல்கலைக்கழகத்தில் முதுநிலை வணிகவியல் பட்டம் பெற்றுள்ளார். இவர் 2021-ல் திராவிட முன்னேற்றக் கழக வேட்பாளராக செயங்கொண்டம் சட்டமன்றத் தொகுதியிலிருந்து தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார்.
# க. சொ. க. கண்ணன்

## போட்டியிட்ட தேர்தல்கள்

| 2021 | ஜெயங்கொண்டம் | தி.மு.க | வெற்றி | 46.00 | கே.பாலு | பா.ம.க | 43.48 | } |
| --- | --- | --- | --- | --- | --- | --- | --- | --- |
# வோல்கா பல்கேரியா மீதான மங்கோலியப் படையெடுப்பு

**வோல்கா பல்கேரியா மீதான மங்கோலியப் படையெடுப்பானது** 1223 முதல் 1236 வரை நீடித்தது. கீழ் வோல்கா மற்றும் கமா ஆற்றங்கரைகளில் அமைந்திருந்த பல்கர் அரசானது அதன் வரலாறு முழுவதும் ஐரோவாசியாவில் மென் உரோம வணிகத்தின் மையமாகத் திகழ்ந்தது. மங்கோலியப் படையெடுப்புக்கு முன்னர் நோவ்கோரோடு மற்றும் விளாதிமிரில் இருந்த உருசியர்கள் அடிக்கடி இப்பகுதியை தாக்கி சூறையாடினர். இவ்வாறாக அவர்கள் பல்கர் அரசின் பொருளாதார மற்றும் இராணுவ சக்தியை பலவீனமாக்கினர். 1223ஆம் ஆண்டின் பிற்பகுதி அல்லது 1224ல் பல்கர்கள் பதுங்கி இருந்து திடீர் தாக்குதலை மங்கோலியர்கள் மீது நடத்தினர். 1229-1234 காலகட்டத்தில் பல்வேறு சண்டைகள் நடைபெற்றன. மங்கோலிய பேரரசானது பல்கர்களை 1236ஆம் ஆண்டு வென்றது.
# போலந்து மீதான முதல் மங்கோலியப் படையெடுப்பு

**போலந்து மீதான முதல் மங்கோலியப் படையெடுப்பு** என்பது 1240 முதல் 1241 வரை நடந்தது. இறுதியாக லெக்னிகா யுத்தத்தில் முடிவுற்றது. பக்தியுடைய இரண்டாம் என்றி மற்றும் சிலேசியாவின் இளவரசன் ஆகியோரால் தலைமை தாங்கப்பட்ட சிதைவுற்ற போலந்து மற்றும் அதன் கூட்டாளிகளின் படைகளை உள்ளடக்கிய ஒரு கூட்டணியை மங்கோலியர்கள் தோற்கடித்தனர். முதல் மங்கோலிய தாக்குதலின் இலக்கானது அங்கேரி இராச்சியம் மீது தாக்குதல் நடத்தும் முதன்மை மங்கோலிய இராணுவத்துக்கான பக்கவாட்டு பகுதிகளை பாதுகாப்புடையதாக மாற்றுவதாகும். போலந்துக்காரர்கள் அல்லது எந்த இராணுவ வரிசைகளாலும் அங்கேரியின் மன்ன நான்காம் பெலாவிற்கு கிடைக்கக்கூடியதாக கருதப்பட்ட உதவிகளை மங்கோலியர்கள் தடுத்தனர்.
# போலந்து மீதான முதல் மங்கோலியப் படையெடுப்பு

## ஆதாரங்கள்

-
-
-
-
# அங்கேரி மீதான முதல் மங்கோலியப் படையெடுப்பு

**அங்கேரி மீதான முதல் மங்கோலியப் படையெடுப்பு** என்பது 1241 மார்ச் மாதத்தில் ஆரம்பித்தது. 1242 மார்ச் மாதத்தின் கடைசிப்பகுதியில் மங்கோலியர்கள் பின்வாங்க ஆரம்பித்தனர். அங்கேரியர்கள் மங்கோலிய ஆபத்தைப் பற்றி முதன்முதலில் 1229ஆம் ஆண்டு அறிந்தனர். தப்பித்து வந்த சில உருசிய போயர்களுக்கு மன்னன் இரண்டாம் ஆண்ட்ரூ புகலிடம் வழங்கிய போது அவர்கள் இதை அறிந்து கொண்டனர். பன்னோனிய வடிநிலத்துக்கான முதன்மை புலம்பெயர்வின்போது சில மகியர்கள் (அங்கேரியர்கள்) பயணம் மேற்கொள்ளாமல் மேல் வோல்கா கரையிலேயே வாழ்ந்து வந்தனர். 1237ஆம் ஆண்டு ஒரு தொமினிக்க மத குருமாரான சூலியானஸ் அவர்களை மீண்டும் கூட்டி வதற்காக ஒரு பயணத்தை மேற்கொண்டார். அவர் மன்னன் பெலாவிடம் படு கானிடம் இருந்து ஒரு மடலுடன் திருப்பி அனுப்பப்பட்டு இருந்தார். அந்த மடலில் அங்கேரிய மன்னன் தன் இராச்சியத்தை எந்தவித நிபந்தனையின்றி தாதர் படைகளிடம் சரணடைய வைக்க வேண்டும் அல்லது முழுமையான அழிவை எதிர்கொள்ள வேண்டும் என குறிப்பிடப்பட்டிருந்தது. பெலா இந்த மடலுக்கு பதிலளிக்கவில்லை. மேலும் இரண்டு மாடல்கள் அங்கேரிக்கு வழங்கப்பட்டன. முதல் மடலானது 1239ஆம் ஆண்டு தோற்கடிக்கப்பட்ட குமன் பழங்குடியினர் அங்கேரியிடம் தஞ்சம் கேட்டு பெற்றபோது வழங்கப்பட்டது. இரண்டாவது மடலானது பெப்ரவரி 1241ஆம் ஆண்டு மற்றொரு மங்கோலியப் படையால் படையெடுப்பை எதிர்நோக்கி இருந்த போலந்தில் இருந்து வந்தது.
# புனித உரோமைப் பேரரசு மீதான மங்கோலியத் தாக்குதல்கள்

**புனித உரோமைப் பேரரசு மீதான மங்கோலிய தாக்குதல்கள்** 1241ஆம் ஆண்டின் வசந்த காலத்தில் நடைபெற்றன. 1241-42ஆம் ஆண்டின் குளிர்காலத்தில் மீண்டும் நடைபெற்றன. இத்தாக்குதல்கள் மங்கோலியர்களின் முதல் ஐரோப்பிய படையெடுப்பின் ஒரு பகுதியாக நடைபெற்றன.  
மங்கோலியர்கள் புனித உரோமைப் பேரரசுக்குள் நீண்ட தொலைவிற்கு முன்னேறவில்லை. புனித உரோமைப் பேரரசின் நிலப்பகுதியில் பெரிய ஆயுதச் சண்டைகள் எதுவும் நடைபெறவில்லை. மாறாக, போலந்து மீது படையெடுத்த மங்கோலிய இராணுவமானது கிழக்கு செருமனியை இடர்ப்பாடுகளுக்கு உள்ளாக்கிய பிறகு, ஏப்ரல்-மே 1241ஆம் ஆண்டு மொராவியா மர்கரேவியட் பகுதியைத் தாண்டி அங்கேரி மீது படையெடுத்த இராணுவத்துடன் மீண்டும் இணைந்தது. இந்த பயணத்தின்போது அவர்கள் மொரவிய நாட்டுப்புற பகுதிகளுக்கு சேதம் விளைவித்தனர். எனினும் கோட்டை பகுதிகளை தவிர்த்தனர். பொகேமியாவின் மன்னனான முதலாம் வென்சஸ்லஸ் சில செருமானிய இளவரசர்களுடன் இணைந்தார். ஆனால் மொராவியாவில் இருந்த மங்கோலியர்களை அவர்களுடன் எந்த சண்டையிலும் ஈடுபடாமல் கவனித்துக்கொண்டிருந்தார். ஒரு மாதத்திற்கு பிறகு ஆத்திரிய வேள் பகுதிக்கு வடக்கே குறிப்பிடத்தக்க அளவிலான முக்கியமான சிறு சிறு சண்டைகள் நடைபெற்றன. இச்சண்டைகளில் பல நூற்றுக்கணக்கானோர் இறந்தனர். எனினும் ஆத்திரியர்கள் மற்றும் அங்கேரியர்களுக்கு இடையில் எந்தவித ஒத்துழைப்பும் நடைபெறவில்லை.
# பிறையான் ஜார்ஜ் வில்லியம் மேன்னிங்கு

**பிறையான் ஜார்ஜ் வில்லியம் மேன்னிங்கு** (*Brian George William Manning*, 14 மே 1926 – 10 நவம்பர் 2011) ஓர் ஆங்கிலேய வானியலாளர். இவர் 19 சிறுகோள்களைக் கண்டுபிடித்தார். 1990 இவருக்கு எச். டி. டால் பரிசு வழங்கப்பட்டது.
# பிறையான் ஜார்ஜ் வில்லியம் மேன்னிங்கு

## கண்டுபிடிப்புகள்

சிறுகோள் மையம் இவர் இங்கிலாந்து கிடெர்மினிசுட்டர் அருகேயுள்ள் சுட்டேகன்பிரிட்ஜ் வான்காணகத்தில் இருந்து1989 முதல் 1997 வரை 19 சிறுகோள்களைக் கண்டுபிடித்ததாக (பவாக 494) கூறுகிறது.  
}}
- Hurst, Guy M. 'Brian George William Manning' in the Journal of the British Astronomical Association, April 2012, Volume 22, Number 2.
# பல்கேரியா மற்றும் செர்பியா மீதான மங்கோலியப் படையெடுப்பு

**பல்கேரியா மற்றும் செர்பியா மீதான மங்கோலியப் படையெடுப்பு** 1240ஆம் ஆண்டின் வசந்த காலத்தில் நடைபெற்றறது. மங்கோலியர்களின் ஐரோப்பிய படையெடுப்பின் போது படு கான் மற்றும் கதான் தலைமையிலான மங்கோலிய *தியூமன்கள்* செர்பியா மற்றும் பல்கேரியா மீது படையெடுத்தன. மொகி யுத்தத்தில் அங்கேரியர்களை தோற்கடித்த பிறகு, குரோவாசியா, டால்மேசியா மற்றும் போஸ்னியா ஆகிய அங்கேரிய பகுதிகளுக்கு அழிவுகளை ஏற்படுத்திய பிறகு இந்த படையெடுப்பை அவர்கள் நடத்தினர்.  
ஆரம்பத்தில் கதானின் துருப்புக்கள் அத்ரியாடிக் கடலின் பக்கவாட்டில் தெற்கு நோக்கி செர்பிய நிலப்பகுதிக்குள் நுழைந்தன. பிறகு கிழக்கு நோக்கி திரும்பி நாட்டின் நடுப்பகுதியை கடந்தன. சென்ற வழியில் அவர்கள் சூறையாடலை தொடர்ந்தனர். பல்கேரியாவை அடைந்தனர். அங்கு படுவின் தலைமையிலான எஞ்சிய இராணுவத்துடன் இணைந்தனர். பல்கேரிய மீதான படையெடுப்பானது பெரும்பாலும் வடக்குப் பகுதியிலேயே நடந்திருக்க வேண்டும். தொல்பொருள் ஆய்வின் படி இக்காலகட்டத்தில் அழிவு ஏற்பட்டதற்கான ஆதாரங்கள் கிடைக்கின்றன. எனினும் மங்கோலியர்கள் பல்கேரியாவுக்கு தெற்கில் இருந்த இலத்தீன் பேரரசு மீது தாக்குதல் நடத்த பல்கேரியாவை கடந்தனர். பிறகு முழுவதுமாக பின்வாங்கினர். மங்கோலியர்களுக்கு திறை செலுத்த பல்கேரியா கட்டாயப்படுத்தப்பட்டது. பிற்காலத்தில் இந்நிலையே தொடர்ந்தது.
# பெர்சி பிரேபுரூக் மோல்சுவர்த்

**பெர்சி பிரேபுரூக் மோல்சுவர்த்** (*Percy Braybrooke Molesworth*; 2 ஏப்பிரல் 1867, கொழும்பு – 25 திசம்பர் 1908) பிரித்தானிய அரசு பொறியாளர் படையின் படைமேலரும், பயில்நிலை வானியலாளரும் ஆவார்.
# பெர்சி பிரேபுரூக் மோல்சுவர்த்

## வாழ்க்கையும் பணியும்

இவர் கில்டுபோர்டு மோல்சுவர்த்தின் கடைசி மகன் ஆவார். இவர்வின்செசுட்டர் கல்லூரியில் படித்தார். இவர் 1886 இல் அரசு பொறியாளர் படையில் சேர்ந்து 1891 வரை காமிதேன் கோட்டையில் தங்கியிருந்தார். இவர் பிறகு ஆங்காங்குக்கு இடமாற்றம் பெற்றார். மூன்றாண்டுகளுக்குப் பிறகு இலங்கையில் உள்ள திருகோணமலைக்குச் சென்றார். இவர் 1906 இல் தன் திருகோணமலைத் தோட்டத்தில் முழுநேர வானியல் பணி மேற்கொள்ள ஓய்வு பெற்றார். ஆனால் இவர் தன் நோக்கம் நிறைவேறும் முன்பே இரத்தக்கழிசலால் இறந்துவிட்டார். இவர் திருகோணமலை, தாக்லாந்து சாலை, சுட்டீவன் கல்லறைத் தோட்டத்தில் அடக்கம் செய்யப்பட்டார். இவரது அடக்கம் அரசு நினைவு இருப்புக்கு இரண்டு இடம் தள்ளி அமைந்துள்ளது. 2013 செப்டம்பர் 19 வரை இவரது நினைவுக்கல்லில் பொறிப்புகள் காணப்பட்டன.  
இவர் 1890 இல் பிரித்தானிய வானியல் கழகத்தை உருவாக்கிய நிறுவன உறுப்பினரில் ஒருவராவார். 1898 இல் இவர் அரசு வானியல் கழக ஆய்வுறுப்பினராகத் தேர்ந்தெடுக்கப்பட்டார்.  
இவர் திறமையான நோக்கீட்டாளர். எனவே, இவர் 1903 முதல் 1905 வரை செவ்வாய், வியாழன் சார்ந்த முதல்தரப் படங்களை தன் நோக்கீட்டுவழி வரைந்தார். இவர் 1901 பிப்ரவரி 28 இல் வியாழன் தெற்குப் பட்டைகளில் நிகழும் "பெருங்குலைவைக் " கண்டறிந்தார். "தென்வெப்ப மண்டலக் குலைவு" எனப்படும் இது பின்னர் நாற்பது ஆண்டுகள் வரை நீடித்திருந்தது.  
செவ்வாயில் உள்ள மோல்சுவர்த் மொத்தல் குழிப்பள்ளம் இவரது நினைவாகப் பெயரிடப்பட்டுள்ளது.  
இவர் தான் பயன்படுத்திய ஒளித்தெறிப்புவகைத் தொலைநோக்கியை கொழும்புப் பல்கலைக்கழகத்துக் கொடையாக வழங்கியுள்ளார். இவரது இறப்புக்குப் பிறகு பல ஆண்டுகளுக்கு, இது 1988 வரை பயன்பாட்டில் இருந்துள்ளது. இதன் பொன்மப் (உலோகப்) பகுதிகள் களவாடப்பட்டு கழிவுப்பொருளாக விற்கப்பட்டுள்ளன. அதன் பிறகு இது பயனில் இல்லை; இதை இன்றும் கொழும்புப் பல்கலைக்கழக வானியல் காணகத்தில் காணலாம்.
# இலங்கையில் மின்சாரத்துறை

இலங்கையில் மின்சாரத்துறை தேசிய மின் கட்டமைப்பைக் கொண்டுள்ளது. இது ஒளிமின்னழுத்தங்கள், காற்றாலை மின்சாரம் போன்ற மூலத்தை ஆரம்ப நிலையாகக் கொண்டு நீர் மின்சாரத்தையும் அனல் மின்சாரத்தையும் முதன்மையாகக் கொண்டு இயங்குகிறது. மின்சாரம் பெறுவதற்கான சாத்தியமான மூலங்களான புவிவெப்ப மின்சாரம் அணுக்கரு ஆற்றல், சூரிய வெப்ப ஆற்றல், கடல் அலை ஆற்றல் போன்ற பிற மின் ஆதாரங்கள் அடையாளம் காணப்பட்டாலும், தேசிய கட்டத்திற்கான மின் உற்பத்தி செயல்பாட்டில் பயன்படுத்தப்படுவதில்லை.  
2025 ஆம் ஆண்டுக்குள் புதுப்பிக்கத்தக்க ஆற்றல் மூலம் நாடு 75% மின் உற்பத்தியை அடையும் என எதிர்பார்க்கப்படுகிறது.
# இலங்கையின் மலைகளின் பட்டியல்

இப்பக்கம் **இலங்கையின் மலைகளின்** பட்டியைலக் கொண்டுள்ளது
# இலங்கையின் மலைகளின் பட்டியல்

## மலைகள்

, 2,524 மீ (8,281 அடி) உயரம் கொண்ட இலங்கையின் மிக உயரமான மலை. ]]
, 2 வது உயரமான மலை.]]  
| தரவரிசை | மலை | மாவட்டம் | மாகாணம் | உச்சி | ஆள்கூற்று |
| --- | --- | --- | --- | --- | --- |
| 1 | பிதுருதலாகலை | நுவரெலியா | மத்திய மாகாணம் |  |  |
| 2 | கிரிகல்பொத்த | நுவரெலியா | மத்திய மாகாணம் |  |  |
| 3 | [Top Pass Hill] | நுவரெலியா | மத்திய மாகாணம் |  |  |
| 4 | தொடுபொலை ] | நுவரெலியா | மத்திய மாகாணம் |  |  |
| 5 | அக்ரபோபத் | நுவரெலியா | மத்திய மாகாணம் |  |  |
| 6 | இரம்போடா மலைகள் | நுவரெலியா | மத்திய மாகாணம் |  |  |
| 7 | சிறுத்தைகள் பாறை | நுவரெலியா | மத்திய மாகாணம் |  |  |
| 8 | சமனலை | இரத்தினபுரி | சப்ரகமுவா |  |  |
| 9 | கிகிலிமனா | நுவரெலியா | மத்திய மாகாணம் |  |  |
| 10 | பெரிய மேற்கு மலை | நுவரெலியா | மத்திய மாகாணம் |  |  |
| 11 | பட்டிபொலை | நுவரெலியா | மத்திய மாகாணம் |  |  |
| 12 | உலக முடிவு | நுவரெலியா | மத்திய மாகாணம் |  |  |
| 13 | கக்கலை | நுவரெலியா | மத்திய மாகாணம் |  |  |
| 14 | கூம்பு மலை | நுவரெலியா | மத்திய மாகாணம் |  |  |
| 15 | [Mount Oliphant] | நுவரெலியா | மத்திய மாகாணம் |  |  |
| 16 | உட ராடெல்லை | நுவரெலியா | மத்திய மாகாணம் |  |  |
| 17 | பூங்கா மலை | நுவரெலியா | மத்திய மாகாணம் |  |  |
| 18 | காடன் | நுவரெலியா | மத்திய மாகாணம் |  |  |
| 19 | பெரெட்டாசி | நுவரெலியா | மத்திய மாகாணம் |  |  |
| 20 | ஒரு மர மலை | நுவரெலியா | மத்திய மாகாணம் |  |  |
| 21 | மகாகுடகலை | நுவரெலியா | மத்திய மாகாணம் |  |  |
| 22 | வடக்கு சிறுகுடா மலை | நுவரெலியா | மத்திய மாகாணம் |  |  |
| 23 | குரட்டாவா | நுவரெலியா | மத்திய மாகாணம் |  |  |
| 24 | நியூசிலாந்து பண்ணை மலை | நுவரெலியா | மத்திய மாகாணம் |  |  |
| 25 | நீர்வீழ்ச்சி முனை | நுவரெலியா | மத்திய மாகாணம் |  |  |
| 26 | போர்டொஃப்பு மலை | நுவரெலியா | மத்திய மாகாணம் |  |  |
| 27 | உரொக்பில் | நுவரெலியா | மத்திய மாகாணம் |  |  |
| 28 | உடவெரிய | பதுளை | ஊவா |  |  |
| 29 | கந்தபொலை | நுவரெலியா | மத்திய மாகாணம் |  |  |
| 30 | மகாமுனி | நுவரெலியா | மத்திய மாகாணம் |  |  |
| 31 | பிரைட்லேண்ட் | நுவரெலியா | மத்திய மாகாணம் |  |  |
| 32 | நமுனுகுலை | பதுளை | ஊவா |  |  |
| 33 | கொம்மொலி | பதுளை | ஊவா |  |  |
| 34 | எல்பெடா | நுவரெலியா | மத்திய மாகாணம் |  |  |
| 35 | மீரியதன்னா | பதுளை | ஊவா |  |  |
| 36 | பலதுடுவ | பதுளை | ஊவா |  |  |
| 37 | பன சமனலை | நுவரெலியா | மத்திய மாகாணம் |  |  |
| 38 | தீகல்கின்னை | நுவரெலியா | மத்திய மாகாணம் |  |  |
# காரோ மக்கள்

**காரோ மக்கள்** (**Garo**), இந்தியாவின் மேகாலயா, திரிபுரா, அசாம் மாநிலங்கள் மற்றும் வங்காளதேத்தின் காரோ மலைகளில் வாழும் பழங்குடி மக்கள் ஆவார்.காரோ மக்கள் திபெத்திய-பர்மிய மொழிக் குடும்பத்தின் காரோ மொழியை ஆங்கில எழுத்து முறையைக் கொண்டு எழுதிப் பேசுகின்றனர்.  
2011 மக்கள் தொகை கணக்கெடுப்பின்படி, காரோ மக்கள் தொகை 1.1 மில்லியன் ஆகும். இம்ம்மக்களில் பெரும்பாலோர் 90% கிறித்துவ சமயத்தினர் ஆவார்.10% காரோ மக்கள் நீத்தார் வழிபாட்டைக் குறிக்கும் *சோங்சரேக்* சமயத்தைப் பின்பற்றுகின்றனர்.
# காரோ மக்கள்

## இதனையும் காண்க

- காரோ மொழி
- காரோ மலை
- இந்தியாவின் பட்டியலிடப்பட்ட பழங்குடிகள்
# காசி மக்கள், மேகாலயா

**காசி மக்கள்** (**Khasi people**) வடகிழக்கு இந்தியாவின் மேகாலயா, அசாம் மாநிலங்களிலும் மற்றும் வங்காள தேசத்தின் காசி மலைகளில் வாழும் பழங்குடி மக்கள் ஆவார். இம்மக்கள் திபெத்திய-பர்மிய மொழியின் உட்பிரிவான காசி மொழியை பேசுகின்றனர். இம்மக்கள் காசி மொழியை எழுதுவதற்கு ஆங்கில எழுத்துமுறையைப் பயன்படுத்துகின்றனர்.  
2011-ஆம் ஆண்டின் மக்கள் தொகை கணக்குப்படி, இந்தியாவில் 14,27,711 மற்றும் வங்காளதேசத்தில் 85,120 காசி மக்கள் உள்ளனர். காசி மக்களில் 80% கிறித்தவத்தையும், 20% காசி மக்கள் நியாம் காசி சமயத்தையும் பின்பற்றுகின்றனர்.  
இட ஒதுக்கீட்டின் சலுகைகள் பெற இந்திய அரசு இம்மக்களை பட்டியல் பழங்குடி வகுப்பில் சேர்த்துள்ளது.
# காசி மக்கள், மேகாலயா

## இதனையும் காண்க

- காசி மொழி
- காசி மலை
- இந்தியாவின் பட்டியலிடப்பட்ட பழங்குடிகள்
# கோர்வா மக்கள்

**கோர்வா மக்கள்** (**Korwa people**) இந்தியாவின் சத்தீஸ்கர், ஜார்கண்ட் மற்றும் உத்தரப் பிரதேசத்தின் மிர்சாபூர் மாவட்டத்தில் அதிகமாக வாழும் பழங்குடி மக்கள் ஆவார். இப்பழங்குடிகள் முண்டா மக்கள்|முண்டா மக்களில் ஒரு பிரிவினர் ஆவார். வேலைவாய்ப்பு, கல்வி மற்றும் சமூக மேம்பாட்டிற்காக இம்மக்களை இந்திய அரசு பட்டியல் பழங்குடி வகுப்பில் வைத்து இட ஒதுக்கீடு வழங்குகிறது. கோர்வா மக்களில் அகாரியா, தந்த், தில் மற்றும் பகாடி கோர்வா எனும் பிரிவுகள் உண்டு.  
மலைக்காடுகளில் வாழும் கோர்வா மக்கள் தற்போது வனத்துறையால் காடுகளை பராமரிக்கின்றனர்.  
கோர்வா மக்களில் பெரும்பான்மையாக சத்தீஸ்கர் மாநிலத்தின் வடகிழக்கில் 1,29,429 ஆக வாழ்கின்றனர்.35,606 கோர்வா மக்கள் ஜார்கண்ட் மாநிலத்தின் மேற்கில் வாழ்கின்றனர்.  
இந்துக்களாக வாழும் கோர்வா மக்கள் தங்கள் குடியிருப்புகளில் பெண் தேவதையை வைத்து வழிபடுகின்றனர்.
# வார்ப்புரு:Columns-list/doc

**Template:Columns-list** turns a list into a list with columns. It is a wrapper for , except it wraps the template by allowing for the content to be in the template rather than above and below.
# வார்ப்புரு:Columns-list/doc

## Use

The width of each column may be specified using and a value in ems.
columns-list|colwidth''|
*Text (usually a list)*  
Here, *width* specifies the width of the columns, and determines dynamically the number of columns based on screen width; more columns will be shown on wider displays.  
If is not specified, the default width of 30em will be used.  
This template uses விழுத்தொடர் பாணித் தாள்கள்3 multiple-column layout, which is not supported by all Web browsers.
# வார்ப்புரு:Columns-list/doc

## Use

### Examples

Here is an example:
<syntaxhighlight lang=text></syntaxhighlight>  
which would render as:  
HTML classes and விழுத்தொடர் பாணித் தாள்கள் styles can also be added with the and parameters. For example:  
<syntaxhighlight lang=text></syntaxhighlight>  
which would render as:  
This template also works with numbered lists as its "text". For example:  
<syntaxhighlight lang=text>  
</syntaxhighlight>  
The template, in fact, works with *everything* since all it does is wrap the text provided around a block to be divided into columns by CSS. Do not stop at wikitext lists &ndash; more advanced lists generated by the HTML templates will work too!
# வார்ப்புரு:Columns-list/doc

## Error messages

Use of the no-longer-supported parameter , or use of the first unnamed parameter (aka ) along with or a second unnamed parameter for the template's content, will generate a red error message. To fix this error, use instead of attempting to specify the number of columns.  
The presence of an equals sign within the template's content can also cause display problems and red error messages. To fix this problem, add in front of the template's content.
# வார்ப்புரு:Columns-list/doc

## Redirects

-
-
-
-
# வார்ப்புரு:Columns-list/doc

## Tracking category

- (for pages in article space only)
# இலங்கையில் உள்ள நகரங்களின் பட்டியல்

5,000 முதல் 50,000 வரையிலான மக்கள் தொகை கொண்ட இலங்கையின் குடியிருப்புகளின் பட்டியல் கீழே உள்ளது.
# சக்மா மக்கள்

இம்மக்கள் தேரவாத பௌத்த சமயத்தைப் பின்பற்றுகின்றனர். இம்மக்கள் சக்மா மொழி, வங்காள மொழி மற்றும் இந்தி மொழிகளை பேசுகின்றனர். சக்மா பழங்குடி மக்கள் 31 குடிகளாக பிரிந்துள்ளனர். ஒவ்வொரு குடிக்கும் ஒரு குலத் தலைவர் உண்டு.  
1971 வங்காள தேச விடுதலைப் போரின் போது ஆயிரக்கணக்கான சக்மா பழங்குடி மக்கள் சிட்டகாங் பகுதிகளிலிருந்து இந்தியாவின் திரிபுரா, மிசோரம் மாநிலங்களில் அகதிகளாக குடியேறினர். எனவே மிசோரம் மற்றும் திரிபுரா மாநில சட்டமன்றங்களில் சக்மா பழங்குடி மக்களுக்கு போதிய பிரதிநிதித்துவம் வழங்கப்படுகிறது.மேலும் திரிபுரா பழங்குடியின வட்டாரங்களுக்கான தன்னாட்சி மாவட்டக் குழுக்களில் சக்மா பழங்குடி மக்களுக்கு போதிய பிரதிநிதித்துவம் வழங்கப்பட்டுள்ளது.
# சக்மா மக்கள்

## சிட்டகாங் மலைத்தொடர் பிணக்குகள்

சிட்டகாங் மலைத்தொடரில் வாழும் சக்மா பழங்குடி மக்களுக்கும், வங்காளதேச இசுலாமியர்களுக்கும் 1977-ஆம் ஆண்டில் பிணக்குகள் ஏற்பட்டது. இதனால் ஏற்பட்ட வன்முறையில் பல நூற்றுக்கணக்கான சக்மா மக்கள் கொல்லப்பட்டனர். பின்னர் இரு பிரிவினருக்கும் இடையே ஒரு உடன்பாடு ஏற்பட்டது.
# சக்மா மக்கள்

## இதனையும் காண்க

- சக்மா மொழி
- இந்தியாவின் பட்டியலிடப்பட்ட பழங்குடிகள்
# லோத்தா மக்கள்

**லோத்தா மக்கள்** (**Lodha people**), இந்தியாவின் மேற்கு வங்காளம் மற்றும் ஒடிசா மாநிலங்களில் வாழும் பழங்குடி மக்கள் ஆவார். இம்மக்கள் இந்து சமயம் மற்றும் இசுலாம் சமயங்களைப் பின்பற்றும் இப்பழங்குடி மக்கள் லோதி மொழி, சத்திரி மொழி, வங்காள மொழி மற்றும் ஒடியா மொழிகளைப் பேசுகின்றனர். மேற்கு வங்காளத்தில் வாழும் லோத்தா மக்களில் பெரும்பான்மையாக மேற்கு மிட்னாபூர் மாவட்டம் மற்றும் ஜார்கிராம் மாவட்டங்களில் வாழ்கின்றனர். இடஒதுக்கீடு வசதிக்காக இந்திய அரசு இம்மக்களை பட்டியல் பழங்குடி வகுப்பில் சேர்த்துள்ளது.  
2001 மக்கள் தொகை கணக்கெடுப்பின்படி, லோத்தா பழங்குடி மக்கள் தொகை 84,966 ஆகவும், எழுத்தறிவு 34.8% ஆகவும் இருந்தது. 2011-ஆம் ஆண்டின் மக்கள் தொகை கணக்கெடுப்பில், லோத்தா பழங்குடி மக்கள் தொகை, மேற்கு வங்காளத்தில் ஒரு இலட்சம்|இலட்சத்திற்கு]] சற்று குறைவாகவும், ஒடிசாவில் 10,000 அளவில் உள்ளது.  
ஒடிசா மாநிலத்தில் லோத்தா பழங்குடி மக்கள் மயூர்பஞ்ச் மாவட்டத்தில் அதிகம் வாழ்கின்றனர்.
# பூட்டியா மக்கள்

**பூட்டியா மக்கள்** (**Bhutia**) இந்தியாவின் வடகிழக்கில் உள்ள சிக்கிம் மாநிலத்தில் வாழும் பழங்குடி மக்கள் ஆவார். இம்மக்கள் திபெத்திய பௌத்தம் மற்றும் போன் பௌத்தம் சமயங்களை பின்பற்றுகின்றனர். இவர்கள் சிக்கிமிய மொழி, நேபாளி மொழி மற்றும் திபெத்திய மொழிகளை பேசுகின்றனர். 2001-இல் இவர்களின் மக்கள் தொகை 60,300 ஆகும். இம்ம்க்கள் திபெத்திய மக்களின் ஒரு பிரிவினர் ஆவார்.
# இடச்சு மலாக்கா

**இடச்சு மலாக்கா**, (ஆங்கிலம்: *Dutch Malacca*; மலாய் மொழி: *Melaka Belanda*; இடச்சு மொழி: *Nederlands-Malakka* <small>அல்லது</small> *De Stad en Kasteel Malacca*; சீனம்: 荷属马六甲) என்பது தீபகற்ப மலேசியாவின் மலாக்கா நகரை டச்சுக்காரர்கள், 183 ஆண்டுகள் ஆட்சி செய்ததைக் குறிப்பிடுவதாகும். அதுவே மலாக்கா நகரம், வெளிநாட்டுக் கட்டுப்பாட்டில் இருந்த மிக நீண்ட காலமும் ஆகும்.  
இடச்சுக்காரர்கள், 1641-ஆம் ஆண்டில் இருந்து 1825-ஆம் ஆண்டு வரையில், 183 ஆண்டுகள் மலாக்காவை ஆட்சி செய்தார்கள். நெப்போலியப் போர்கள் காலத்தில், 1818-ஆம் ஆண்டில் இருந்து 1825-ஆம் ஆண்டு வரையில், ஏறக்குறைய 7 ஆண்டுகள் மட்டும், பிரித்தானியர்கள் மலாக்காவை ஆட்சி செய்தார்கள். மற்ற இடைப்பட்ட காலங்களில், டச்சுக்காரர்களின் ஆட்சி தான் மேலோங்கி இருந்தது.
# இடச்சு மலாக்கா

## பொது

இடச்சுக்காரர்களின் ஆட்சிக் காலம் ஓரளவிற்கு அமைதியான காலம் என்று சொல்லப் படுகிறது. 1606-ஆம் ஆண்டில் இடச்சுக்காரர்களுக்கும், ஜொகூர் சுல்தானகத்திற்கும் இடையில் ஏற்பட்ட ஒரு புரிந்துணர்வு காரணமாக மலாய் சுல்தான்களின் தீவிரமான குறுக்கீடுகள் ஏற்படவில்லை.  
அந்தக் காலக் கட்டத்தில், அனைத்துலக அளவில், மலாக்காவின் முக்கியத்துவமும் வீழ்ச்சி கண்டு வந்தது. அத்துடன் இடச்சுக்காரர்கள், பத்தேவியாவை *(Batavia)*; (இன்றைய ஜகார்த்தா) தங்களின் பொருளாதார நிர்வாக மையமாக்குவதில் அதிகம் விருப்பம் காட்டினர்.
# இடச்சு மலாக்கா

## வரலாறு

17-ஆம் நூற்றாண்டின் முற்பகுதியில், டச்சு கிழக்கிந்திய நிறுவனம்; டச்சு மொழி: *Vereenigde Oostindische Compagnie* அல்லது **VOC**; ஆங்கிலம்: *Dutch East India Company*); கிழக்கிந்தியாவில் போர்த்துகீசிய அதிகாரத்தை அழிக்கும் முயற்சிகளில் ஈடுபட்டது.  
அந்த நேரத்தில், போர்த்துகீசியர்கள் மலாக்காவை ஓர் அசைக்க முடியாத கோட்டையாக *(Fortaleza de Malaca)* மாற்றி விட்டனர். அத்துடன் மலாக்கா நீரிணையின் கடல் பாதைகளையும்; கிழக்கிந்தியத் தீவுகளின் நறுமணப் பொருட்களின் வர்த்தகத்தையும் தங்களின் கட்டுப்பாட்டிற்குள் கொண்டு வந்து விட்டனர்.
# இடச்சு மலாக்கா

## வரலாறு

### ரச்சாடோ முனை போர்

போர்த்துகீசியர்களுக்கு எதிராக டச்சுக்காரர்கள், சிறிய படையெடுப்புகளையும்; சண்டை சச்சரவுகளையும் தொடங்கினர். முதல் தீவிர முயற்சி 1606-இல் தொடங்கியது. அதுவே போர்த்துகீசியர்களுக்கு எதிரான முதல் மலாக்கா முற்றுகை.  
டச்சு கிழக்கிந்திய நிறுவனத்தின் பதினொரு கப்பல்களுடன் கார்னெலிஸ் மேட்லீப் டி ஜோங்கே *(Admiral Cornelis Matelief de Jonge)* எனும் தளபதியின் தலைமையின் கீழ் அந்த முற்றுகை நடைபெற்றது. இதற்கு 1606 ரச்சாடோ முனை போர் *(Battle of Cape Rachado)* என்று பெயர்.
# இடச்சு மலாக்கா

## வரலாறு

### ரச்சாடோ முனை கலங்கரை விளக்கம்

போர் நடைபெற்ற அந்த இடத்தின் இப்போதைய பெயர் தஞ்சோங் துவான். மலாக்கா, அலோர் காஜா மாவட்டத்தில் அமைந்து இருக்கும் ஒரு கடற்கரை நகரம். இந்த இடத்திற்கு *உடைபட்ட முனை* *(Broken Cape)* என்று போர்த்துகீசியர்கள் பெயர் வைத்து இருக்கிறார்கள். மலாக்கா நீரிணையை எதிர்கொள்ளும் ரச்சாடோ முனை கலங்கரை விளக்கம் *(Cape Rachado Lighthouse)*; இங்குதான் உள்ளது.  
போர்த்துகீசிய கடற்படைக்கு கோவாவின் ஆளுநர் *(Viceroy of Goa)* மார்டிம் அபோன்சோ டி காஸ்ட்ரோ *(Martim Afonso de Castro)* என்பவர் தலைமை தாங்கினார்.
# இடச்சு மலாக்கா

## வரலாறு

### மூன்று தரப்பு கூட்டணி

இந்தப் போரில் டச்சுக்காரர்கள் தற்காலிகமாக வீழ்ச்சி அடைந்தனர். இருந்த போதிலும், போர்த்துகீசிய கடற்படைக்கு அதிக உயிரிழப்புகள் ஏற்பட்டன. அடுத்தக் கட்டமாக, ஜொகூர் சுல்தானகத்தின் படைகள் டச்சுக்காரர்களின் உதவிக்கு வந்தன. பின்னர் அச்சே சுல்தானகத்தின் படைகளும் உதவிக்கு வந்தன. மூன்று தரப்பு கூட்டணியும் ஒன்றிணைந்து போர்த்துகீசியரை எதிர்த்துப் போரிட்டன.  
1641-ஆம் ஆண்டு போர்த்துக்கீசிய மலாக்கா வீழ்ச்சி அடைந்தது. ஒருங்கிணைந்த டச்சு - ஜொகூர் கூட்டு முயற்சி போர்த்துகீசிய அதிகாரத்தை முடிவுக்கு கொண்டு வந்தது. மலாய் தீவுக் கூட்டத்தில் போர்த்துகீசியர்களின் செல்வாக்கிற்கு ஒரு முற்றுப்புள்ளி வைக்கப்பட்டது.
# இடச்சு மலாக்கா

## மிடில்பர்க் கோட்டை

1641 முதல் 1824 வரை மலாக்காவை டச்சுக்காரர்கள் ஆட்சி செய்த போது டச்சுக்காரர்களால் மிடில்பர்க் கோட்டை கட்டப்பட்டு இருக்கலாம் என்று மலாக்கா அரும்காட்சிய அமைப்பு *(Malacca Museums Corporation)* கூறுகின்றது. 2006-2007-ஆம் ஆண்டுகளில் மிடில்பர்க் கோட்டை மீட்டு எடுக்கப்பட்டது.  
இதற்கும் முன்னதாக ஜூன் 2004-இல், டாத்தாரான் பாலவான் *(Dataran Pahlawan)* எனும் வீரர்கள் சதுக்கம் கட்டப்படும் போது **சாண்டியாகோ பாஸ்டன்** *(Santiago Bastion)* என்ற காவற்கோபுரம் கண்டுபிடிக்கப்பட்டது.
# இடச்சு மலாக்கா

## டச்சுக்காரர்களின் கட்டுமானங்கள்

2006 நவம்பர் மாதம், மலாக்கா நகரத்தில் 110 மீட்டர் சுழலும் கோபுரம் கட்டும் போது, மிடில்பர்க் கோட்டை *(Middelburg Bastion)* என்று நம்பப்படும் கோட்டையின் ஒரு பகுதி தற்செயலாகச் கண்டுபிடிக்கப்பட்டது. கோபுரத்தின் கட்டுமானம் நிறுத்தப்பட்டது.  
1670-ஆம் ஆண்டில் கோட்டையின் வாயிலை டச்சுக்காரர்கள் புதுப்பித்தனர். கோட்டை வாயிலின் வளைவில் அன்னோ 1670 *(ANNO 1670)* எனும் சின்னத்தைப் பதித்தனர். அதற்கும் மேலே டச்சு கிழக்கிந்திய கம்பெனியின் *(Dutch East India Company)* சின்னம் பொறிக்கப்பட்டது.
# இடச்சு மலாக்கா

## டச்சுக்காரர்களின் கட்டுமானங்கள்

### கோட்டையை இடிக்க திட்டம்

இந்தக் கோட்டை, பல நூற்றாண்டுகளாகக் காலனித்துவக் கால மாற்றங்களைக் கண்டுள்ளது. டச்சுக்காரர்கள் மலாக்காவைக் கைப்பற்றிய போது, 1670-ஆம் ஆண்டில் நுழைவாயிலை மாற்றி அமைத்தனர்.  
ஆனால் ஆங்கிலேயர்கள் கைப்பற்றியதும், கோட்டையை இடிக்க உத்தரவிட்டனர். நெப்போலிய போர்களின் முடிவில் கோட்டையை டச்சுக்காரர்களிடம் திருப்பிக் கொடுக்க வேண்டும் என்பதை அறிந்த ஆங்கிலேயர்கள், டச்சுக்காரர்களுக்கு இந்த நகரத்தைப் பயனற்றதாக மாற்றுவதில் உறுதியாக இருந்தனர். மக்களை இடம் மாற்றவும், கோட்டையை இடிக்கவும் திட்டமிட்டனர். கோட்டையை உடைப்பதற்கு தலைமை தாங்கியவர் வில்லியம் பார்குவார். இவர்தான் மலாக்காவின் முதல் பிரித்தானிய ஆளுநர்.  
சர் இசுடாம்போர்ட் ராபிள்ஸ் *(Sir Stamford Raffles)* தலையிட்டு, கோட்டையின் வாயிலை இடிக்காமல் விட்டுவிடுமாறு கேட்டுக் கொண்டார். இல்லை என்றால் அதுவும் உடைக்கப்பட்டு இருக்கும்.
# இடச்சு மலாக்கா

## ஜொகூர் சுல்தானகத்தின் ஆதிக்கம்

டச்சுக்காரர்களுக்கு மலாக்கா நகரம் பெரிய லாபகரமான மையமாகத் தோன்றவில்லை. மற்ற ஐரோப்பிய சக்திகளிடம் மலாக்கா நகரத்தை இழப்பதைத் தடுக்கவும்; இழந்த பிறகு இயற்கையாக வரும் போட்டியைத் தடுக்கவும்; மலாக்கா நகரத்தைத் தக்க வைத்துக் கொண்டனர்.  
அதன் விளைவாக, 17-ஆம் நூற்றாண்டில், மலாக்கா ஒரு முக்கியமான துறைமுகமாக இல்லாமல் போனது. அத்துடன், ஜொகூர் சுல்தானகத்தில் புதிதாகச் சில துறைமுகங்கள் திறக்கப் பட்டன. டச்சுக்காரர்களுடன் ஏற்பட்ட கூட்டணியால், தென்கிழக்காசியப் பிராந்தியத்தில், ஜொகூர் சுல்தானகம் ஆதிக்கம் செலுத்தும் ஓர் உள்ளூர் சக்தியாகவும் மாறியது.  
மலாக்காவை ஒரு பெரிய வாணிக மையமாக உருவாக்க வேண்டும் என்பது டச்சுக்காரர்களின் நோக்கம் அல்ல. அவர்களுடைய பிரதான வாணிக இலக்குகள் இந்தோனேசியா பத்தேவியாவில் இருந்தன. ஆகவே அவர்களுடைய சிந்தனை, சித்தாந்தம், செல்வாக்கு அனைத்தும் பத்தேவியாவைச் சுற்றிச் சுற்றியே வலம் வந்தன. மலாக்காவை இரண்டாம் பட்சமாகவே கருதினர்.
# இடச்சு மலாக்கா

## ஜொகூர் சுல்தானகத்தின் ஆதிக்கம்

### டச்சுக்காரர்கள் மலாக்காவின் மீது படையெடுப்பு

1641 ஆம் ஆண்டு டச்சுக்காரர்கள் மலாக்காவின் மீது படை எடுத்தனர். 130 ஆண்டுகள் போர்த்துகீசியர்களின் வசம் இருந்த மலாக்கா வீழ்ந்தது. இந்தத் தாக்குதலில் டச்சுக்காரர்களுக்கு ஜொகூர் சுல்தான் பெரிதும் உதவினார். 1825-ஆம் ஆண்டு வரை மலாக்காவின் வாணிகம் டச்சுக்காரர்களின் பிடிக்குள் இருந்தது.
# இடச்சு மலாக்கா

## ஜொகூர் சுல்தானகத்தின் ஆதிக்கம்

### ஆங்கிலோ-டச்சு உடன்படிக்கை

டச்சுக்காரர்கள் மலாக்காவில் பல ஆலயங்கள், பள்ளிக்கூடங்கள், பொது மண்டபங்களைக் கட்டி உள்ளனர். மலாக்காவின் வரலாற்றுச் சின்னங்களில் ஒன்றாக விளங்கும் ஸ்தாடைஸ் *(Stadthuys)* எனும் சிகப்புக் கட்டிடத்தைக் கட்டியவர்களும் டச்சுக்காரர்கள். மலாக்காவின் பிரதான சுற்றுலா மையமாக விளங்கும் மணிக்கூண்டு வளாகத்தில் சிகப்பு நிறக் கட்டிடங்கள் நிறைய உள்ளன. இவற்றைக் கட்டியவர்களும் டச்சுக்காரர்கள் தான்.  
1824 ஆம் ஆண்டு ஆங்கிலோ-டச்சு உடன்படிக்கை கையெழுத்தானது. அந்த உடன்படிக்கையின் படி சுமத்திராவில் இருந்த பென்கூலன் டச்சுக்காரர்களிடம் ஒப்படைக்கப் பட்டது. மலாக்கா நகரம் ஆங்கிலேயர்களிடம் ஒப்படைக்கப் பட்டது. ஆங்கிலேய வணிக நிறுவனமான பிரித்தானியக் கிழக்கிந்தியக் கம்பனி மலாக்காவை 1826 லிருந்து 1946 வரை நிர்வாகம் செய்தது.
# இடச்சு மலாக்கா

## ஜொகூர் சுல்தானகத்தின் ஆதிக்கம்

### பிரித்தானிய காலனித்துவ ஆட்சி

அதன் பின்னர் மலாக்காவின் நிர்வாகம் பிரித்தானிய காலனித்துவ ஆட்சியின் கீழ் வந்தது. 1946-இல் நீரிணை குடியேற்றங்கள் *(Straits Settlements)* உருவானது. இந்த அமைப்பில் சிங்கப்பூர், பினாங்கு பிரதேசங்களுடன் மலாக்காவும் இணைக்கப் பட்டது. சில ஆண்டுகளுக்குப் பிறகு மலாயா ஒன்றியம் எனும் மலாயன் யூனியன் அமைப்பின் கீழ் மலாக்கா சேர்க்கப் பட்டது.
# லெப்சா மக்கள்

, ஆண்டு 1870]]
, ஆண்டு 1880]]  
**லெப்சா மக்கள்** (**Lepcha**), இந்தியாவின் சிக்கிம் மற்றும் மேற்கு வஙக மாநிலத்தின் டார்ஜிலிங் மாவட்டம், காளிம்பொங் மாவட்டங்களிலும் , நேபாளத்தின் இலாம் மாவட்டம், தாப்லேஜுங் மாவட்டம் மற்றும் பாஞ்சதர் மாவட்டங்களிலும், திபெத் தன்னாட்சிப் பகுதிகளிலும், பூட்டான் நாட்டின் சுக்கா மாவட்டம், பும்தாங் மாவட்டங்களில் 80,316க்கும் அதிகமாக வாழும் திபெத்திய பழங்குடி மக்கள் ஆவார். பூட்டான் நாட்டை தாயகமாகக் கொண்ட லெப்சா மக்கள் பெரும்பான்மையாக திபெத்திய பௌத்தம் மற்றும் கிறித்துவ சமயத்தை பின்பற்றுகின்றனர். இவர்கள் பேசும் மொழி லெப்சா மொழி, சிக்கிமிய மொழி மற்றும் நேபாளி மொழிகள் ஆகும்.
# கம்பன் தமிழ்ப் பள்ளி, பிரிட்ஜ்வாட்டர், நியூ ஜெர்சி

**கம்பன் தமிழ் பள்ளி** என்பது அமெரிக்காவின் நியூ ஜெர்சி மாநிலம், சோமர்செட் கவுண்டி, பிரிட்ஜ்வாட்டர் நகரியத்தில், இலாப நோக்கற்ற தமிழ்க் கல்விக்கான தொண்டு நிறுவனமாகும். (non-profit organization). இந்தப் பள்ளி நியூ ஜெர்சி மாநிலத்தில் தமிழ் மொழி கற்கும் குழந்தைகள், பதின்ம வயதினர் மற்றும் இளைஞர்களுக்கு ஞாயிற்றுக்கிழமைகளில் பிற்பகல் 3:30 முதல் மாலை 5 மணி வரை, பிரிட்ஜ்வாட்டர் நகரியத்தில் தமிழ் மொழி வகுப்புகளை நடத்துகிறார்கள். அமெரிக்க சூழ்நிலைக்கேற்ற எளிமையான முறையில் வகுக்கப்பட்ட கலிபோர்னியா தமிழ் அகாடமி (CTA) என்று முன்னர் அறியப்பட்ட உலகக் கல்விக் கழகத்தின் (ITA) பொதுப் பாட திட்டத்தை (common structure syllabus) பின்பற்றி தமிழ் மொழி வகுப்புகளை நடத்தி வருகிறார்கள்.
# கம்பன் தமிழ்ப் பள்ளி, பிரிட்ஜ்வாட்டர், நியூ ஜெர்சி

## கம்பன் தமிழிப் பள்ளியில் தமிழ் மொழிக் கல்வி

புலம்பெயர்ந்து வாழும் குழந்தைகளுக்கும், பதின்ம வயதினருக்கும் கம்பன் தமிழ்ப் பள்ளியில் தமிழ் மொழி பயிற்றுவிக்கப்படுகிறது. இந்த மாணவர்களுக்கு பள்ளி நேரங்களைத் தவிர, விடுமுறை நாட்களில், வேடிக்கையான செயல்பாடுகள் மற்றும் விளையாட்டுகள் மூலம் மொழியைப் படிக்கவும், எழுதவும், உரையாடவும் கற்றுத்தரப்படுகிறது. இப்பள்ளியின் அறங்காவலர் குழுவில் பிரபு (தலைவர்), ஹரிஷ் (துணைத் தலைவர்), அருள்மணி (பொருளாளர்), ஹரிணி (நிர்வாகி) ஆகியோர் முக்கிய நிர்வாகப் பொறுப்புகளில் பங்கேற்றுள்ளனர். கம்பன் தமிழ்ப் பள்ளியின் அனைத்து ஆசிரியர்கள் மற்றும் நிர்வாகப் பணியாளர்கள் அனைவரும் தன்னார்வத் தொண்டர்கள் ஆவர். இவர்களின் சேவைகளுக்காக பள்ளியிலிருந்து பணம் எதுவும் வழங்கப்படவில்லை.
- வருடந்தோறும் 4 வயது முதல் 15 வயது வரையிலான குழந்தைகள் வெவ்வேறு தர நிலைகளில் இப்பள்ளியில் சேர்த்துக் கொள்ளப்படுகிறார்கள். முன் மழலையர் (Pre-Kindergarten) வகுப்பு முதல் எட்டாம் வகுப்பு வரை பொதுப் பள்ளிகளில் பயிலும் மாணவர்கள் விடுமுறை நாட்களில் இப்பள்ளியில் சேர்ந்து தமிழ் மொழிக் கல்வி பெற்று வருகிறார்கள். கல்வியாண்டின் செப்டம்பர் மாதம் இரண்டாம் வாரத்தில் இப்பள்ளி தொடங்கப்பட்டு ஜூன் மாதம் இரண்டாம் வாரம் வரை இப்பள்ளி நடைபெறுகிறது.  
உயர்நிலைப் பள்ளியில் பட்டம் பெறுவதற்குள் இரண்டு அல்லது அதற்கு மேற்பட்ட மொழிகளில் தேர்ச்சி பெற்ற மாணவர்களை அங்கீகரிப்பதற்காக ஒரு பள்ளி மாவட்டம் அல்லது மாநிலத்தால் வழங்கப்படும் விருதான Biliteracy முத்திரையைப் பெற மாணவர்களுக்கு கம்பன் தமிழ்ப் பள்ளி உதவுகிறது.
# பிரைக்சு

**பிரைக்சு** (*Bryx*) என்பது ***கடல் கொவிஞ்சி*** மீன் பேரினமாகும்.
# பிரைக்சு

## சிற்றினங்கள்

இந்த பேரினத்தின் கீழ் தற்போது அங்கீகரிக்கப்பட்ட 4 சிற்றினங்கள் உள்ளன. அவை:  
- *பிரைக்சு அனலிகரன்சு* <small>(டங்கர், 1915)</small> (இளம் சிவப்பு கடல் கொவிஞ்சி)
- *பிரைக்சு தன்கெரி* <small>( மெட்செலார், 1919)</small> (பக்னோசு கடல் கொவிஞ்சி)
- *பிரைக்சு இரண்டல்லி* <small>(ஹெரால்டு, 1965)</small>
- *பிரைக்சு வெலரோனிசு* <small>ஹெரால்ட், 1940</small>
# மங்கோலியப் பேரரசின் கீழ் அழிவு

பற்றிய ஓர் ஓவியம்.]]
13ஆம் நூற்றாண்டு மங்கோலிய படையெடுப்புகள் காரணமாகப் பரவலான மற்றும் நன்றாகப் பதிவு செய்யப்பட்ட அழிவு ஏற்பட்டது. மங்கோலிய இராணுவமானது நூற்றுக்கணக்கான நகரங்களையும், கிராமங்களையும் கைப்பற்றியது. இலட்சக்கணக்கான மக்களைக் கொன்றது. ஒரு மதிப்பீட்டின்படி, உலக மக்கள் தொகையில் சுமார் 11% பேர் மங்கோலியப் படையெடுப்புகளின் போதோ அல்லது அதற்குப் பிறகோ கொல்லப்பட்டனர். இதன் மதிப்பு ஐரோவாசியாவில் சுமார் 3.8 - 6 கோடி மக்களாவர். இந்த நிகழ்வுகள் மனித வரலாற்றில் மிகுந்த இறப்பை ஏற்படுத்திய கொல்லும் நிகழ்வுகளில் ஒன்றாகக் கருதப்படுகிறது.  
ஆலிவர் சான்சலர் என்ற வரலாற்றாளரின் ஆய்வின்படி, மங்கோலியப் படையெடுப்பானது அதற்கு முன்னர் என்றுமே கண்டிராத வகையில் மக்கள் தொகை இடம்பெயர்வை ஏற்படுத்தியது. குறிப்பாக நடு ஆசியா மற்றும் கிழக்கு ஐரோப்பாவில் இவ்வாறு நடைபெற்றது. மங்கோலிய நாடோடிக் கூட்டங்கள் வரப்போகின்றன என்ற செய்திகூடப் பயங்கரவாதத்தையும், பயத்தையும் பரப்பியது.
# மங்கோலியப் பேரரசின் கீழ் அழிவு

## அணுகுமுறை

. சாமுராய் தகேசகி சுவேனகாவுக்கு எதிராக அம்புகளும் வெடிகுண்டுகளும் பயன்படுத்தப்படுதல். ஆண்டு அண். 1293.]]
போரிடுவதைத் தவிர்ப்பதற்காகச் செங்கிஸ் கானும் அவரது தளபதிகளும் தங்களது எதிரிகளுக்கு எதிர்ப்பைக் காட்டாமல் சரணடையும் ஒரு வாய்ப்பை வழங்கினர். இந்த எதிரிகள் திறை செலுத்துவதன் மூலம் குடியாட்களாக மாறினர். மங்கோலியக் குடிமக்களை ஏற்றுக்கொண்டனர் மற்றும்/அல்லது துருப்புக்களை மங்கோலிய இராணுவத்திற்கு அளித்தனர். இதற்குப் பதிலாக அவர்களது பாதுகாப்புக்குக் கான் உத்தரவாதம் வழங்கினார். ஆனால் அவர்கள் மங்கோலிய ஆட்சிக்கு கீழ்ப்படிந்தவர்களாக இருந்தால் மட்டுமே இவ்வாறு செய்யப்படும்.  
எதிரி ஏதாவது எதிர்ப்பைக் காட்டினால் அதைத் தொடர்ந்து பெருமளவிலான அழிவு, பயங்கரவாதம் மற்றும் இறப்பு ஏற்பட்டது. *மங்கோலியப் போர்ப் பிரபுக்கள்* என்ற தனது நூலில் தாவீது நிக்கோல் என்ற வரலாற்றாளர், "தங்களை எதிர்க்கும் யாரையும் பயங்கரவாதத்திற்கு உட்படுத்துவதும், மொத்தமாக அழிப்பதும் நன்றாகச் சோதனை செய்யப்பட்ட ஒரு மங்கோலிய உத்தியாகும்" என்று குறிப்பிட்டுள்ளார். ஒரு எதிரி அடிபணிய மறுத்தால் மங்கோலியர்கள் முழுமையான போர் என்ற ஒரு உத்தியைக் கையாளுவர். மக்கள் மொத்தமாகக் கொல்லப்படுவதும், கட்டடங்கள் அழிவுக்கு உட்படுத்தப்படுவதும் மங்கோலியத் தலைவர்களால் ஆணையிடப்படும். குவாரசமியப் பேரரசு மீதான படையெடுப்புகளின்போது எதிர்ப்புக்காட்டிய முஸ்லிம் சமூகங்களுக்கு இந்த விதிதான் ஏற்பட்டது.  
எதிரி மக்கள்தொகையை மொத்த அடிபணிய வைக்குமாறு செய்யும் பய உணர்வின் காரணமாக மங்கோலிய உத்திகள் வெற்றிகரமாகத் தொடர்ந்தன. சர்வதேச உறவுகள் குறித்த நவீனக் கோட்பாடுகளின் பார்வையிலிருந்து கண்டால் குவஸ்டர் என்பவரின் கூற்றுப்படி "எதிர்ப்பைக் காட்டி இருந்திருக்கும் படைகளை நகரவிடாமல் முடக்கக்கூடிய பயத்தை பயங்கரவாதமானது ஒரு வேலை உருவாக்கி இருக்கலாம்".  
மங்கோலியப் படையெடுப்புகள் விரிவடைந்தபோது மங்கோலிய ஆட்சிக்கான எதிர்ப்பை ஒடுக்குவதில் உளவியல் போர் முறையின் வடிவமானது மிகுந்த திறமை வாய்ந்ததாக நிரூபணமானது. விசுவாசத்தைச் சோதனை செய்வதற்காகத் தனி மங்கோலியப் போர்வீரன் சரணடைந்த கிராமத்திற்குக் குதிரையில் சென்று விவசாயிகளைத் தோராயமாகக் கொல்வது போன்ற கதைகளும் உள்ளன. ஒரேயொரு எதிர்ப்பைக் காட்டும் செயல் கூட முழு மங்கோலிய இராணுவத்தையும் ஒரு பட்டணத்திற்கு வரவழைத்து அங்குள்ள குடிமக்களைத் தடையம் இல்லாமல் அழிப்பதற்கு இட்டுச் செல்லும் என்பது பரவலாக அறியப்பட்ட ஒன்றாகும். விவசாயிகள் மங்கோலியத் துருப்புக்களுடன் அடிக்கடி இணைவதும் அல்லது மங்கோலியர்களின் கோரிக்கைகளை உடனே ஏற்றுக்கொள்வதும் பொதுவாகக் குறிப்பிடப்பட்ட ஒன்றாகும்.
# மங்கோலியப் பேரரசின் கீழ் அழிவு

## கலாச்சாரம் மற்றும் கட்டட அழிவு

வட சீனா, நடு ஆசியா, கிழக்கு ஐரோப்பா மற்றும் மத்திய கிழக்கு மீதான மங்கோலியப் படையெடுப்புகளின் காரணமாக விரிவான அழிவு ஏற்பட்டது. ஆனால் அக்காலத்திற்கான சரியான எண்ணிக்கைகள் கிடைக்கப் பெறவில்லை. பல்கு, பாமியான், ஹெராத், கீவ், பகுதாது, நிசாபூர், கொன்யே-ஊர்கெஞ்ச், இலாகூர், ரியாசான், செர்னிகோவ், விளாதிமிர் மற்றும் சமர்கந்து ஆகிய நகரங்கள் மங்கோலிய இராணுவங்களால் கடுமையான அழிவைச் சந்தித்தன. உதாரணமாக, மங்கோலியப் படையெடுப்புக்கு முன்னர் இருந்து சின் அரச மரபின் காலத்தைச் சேர்ந்த சின் இலக்கியங்கள் குறிப்பிடத்தக்க அளவுக்குக் காணப்படுவதில்லை. பகுதாது முற்றுகையின் போது நூலகங்கள், நூல்கள், இலக்கியங்கள் மற்றும் மருத்துவமனைகள் எரிக்கப்பட்டன. பல புத்தகங்கள் ஆற்றில் தூக்கி எறியப்பட்டன. அவற்றின் எண்ணிக்கை டைகிரிசு ஆற்றின் நீரை மையால் கருப்பாகப் பல மாதங்களுக்கு மாற்றின எனக் கதைகள் கூறுகின்றன. "நூற்றுக்கணக்கான ஆண்டுகளாகச் சேகரிக்கப்பட்ட நூலகங்களும், அதன் விலை மதிப்பற்ற பொருட்களும் ஒரே வாரத்தில் எரிக்கப்பட்டன அல்லது அழிக்கப்பட்டன. ஏராளமான புத்தகங்கள் டைகிரிசு ஆற்றில் தூக்கி எறியப்பட்டன. ஒரு எழுத்தாளரின் கூற்றுப்படி, இப்புத்தகங்களை அடுக்கி இருந்தால் குதிரை மீது அமர்ந்திருக்கும் மனிதன் கடக்கும் அளவுக்கு அவை பெரிதாகப் பாலம் போல் இருந்திருக்கும்."  
செங்கிஸ் கான் பெரும்பாலும் எல்லாச் சமயங்களிடமும் சகிப்புத்தன்மையுடன் நடந்து கொண்டார். ஆனால் பலநேரங்களில் இவரும், இவரது மங்கோலியர்களும் சரணடைந்த மக்கள் பணிந்தவர்களாக இருந்தாலும் கூட மதப் போரில் ஈடுபட்டுள்ளனர். அனைத்துத் தாவோயிய மதத்தைச் சேர்ந்தவர்களும் வரியை அதிகமாகச் செலுத்துமாறு இவர் ஆணையை வெளியிட்டார். எல்லாப் படையெடுப்புகளிலும் வழிபாட்டு இடங்கள் வேண்டுமென்றே அழிக்கப்பட்ட நிகழ்வுகளும் நடைபெற்றன.  
ஈரான் மற்றும் ஈராக்கின் நீர்ப்பாசன அமைப்புகளை மங்கோலியர்கள் அழித்ததன் காரணமாக, இப்பகுதிகளில் நீர்ப்பாசன மற்றும் கழிவுநீர் அமைப்புகளைப் பல்லாயிரக்கணக்கான ஆண்டுகளாக அமைத்த முயற்சியானது வீணானது. இதன் காரணமாக ஏற்பட்ட உணவுப் பற்றாக்குறை காரணமாக, உண்மையான யுத்தங்களில் இறந்த மக்களை விட ஏராளமான மக்கள் பட்டினியால் இறந்திருக்கலாம் எனக் கருதப்படுகிறது. பாரசீக வளைகுடா பகுதியில் இருந்த இஸ்லாமிய நாகரிகம் நடுக்காலம் முடியும்வரை இதிலிருந்து மீளவில்லை.
# மங்கோலியப் பேரரசின் கீழ் அழிவு

## உணவுகள் மற்றும் நோய்

மங்கோலியர்கள் விவசாய நிலங்களை எரித்ததாக அறியப்பட்ட நிகழ்வுகளும் உள்ளன. கொர்யியோ அரச மரபின் கீழான கொரியா மீது குறைந்தது ஆறு வெவ்வேறு படையெடுப்புகளின் போது, இவர்கள் கங்குவா தீவின் அரண்மனைகளைக் கைப்பற்ற இருந்தபோது, மக்களைப் பட்டினிக்கு உட்படுத்துவதற்காகப் பயிர்களை அழித்தனர். நகரங்கள் மற்றும் பட்டணங்களுக்கு உள்ளே அல்லது அவற்றிலிருந்து வெளியே செல்லும் ஆறுகளைத் திசை மாற்றுவது, நோய்த் தொற்றிய சடலங்களை நகர மதில் சுவர்களைத் தாண்டிப் பெரிய கவண் வில்களைக் கொண்டு எறிவதன் மூலம் மக்களை நோய்த் தொற்றுக்கு உள்ளாக்குவது ஆகிய மற்ற பிற நடவடிக்கைகளும் மங்கோலியர்களால் மேற்கொள்ளப்பட்டன. காபா முற்றுகையின்போது இவ்வாறாகத் தொற்றுக்கு உள்ளாக்கப்பட்ட சடலங்களைப் பயன்படுத்தியதன் காரணமாகவே ஐரோப்பாவுக்குக் கறுப்புச்சாவானது கொண்டுவரப்பட்டது என சில ஆதாரங்கள் குற்றம்சாட்டுகின்றன.
# மங்கோலியப் பேரரசின் கீழ் அழிவு

## படையெடுப்புக்குப் பதிலாகத் திறை

மங்கோலியர்களுக்குத் திறை செலுத்த ஒப்புக்கொண்டவர்கள் படையெடுப்புக்கு உள்ளாகவில்லை. மற்றவர்களுடன் ஒப்பிடும்போது சுதந்திரமாக விடப்பட்டனர். எதிர்ப்பைக் காட்டிய மக்கள் தொகைகள் பொதுவாக அழிக்கப்பட்டதைப் போலவே வழக்கமாகத் திறை செலுத்தாத மக்களும் அழிக்கப்பட்டனர். இந்த விதியிலிருந்து விலக்காக அமைந்தவற்றில் கொரியாவின் கொர்யியோ அரச மரபும் ஒன்றாகும். அந்த அரசமரபு குடியாள் உறவுமுறைக்குப் பரிவர்த்தனையாக வாடிக்கையான திறைகளைச் செலுத்த இறுதியாக ஒப்புக் கொண்டது. அவர்களுக்கு குறிப்பிட்ட அளவிலான தன்னாட்சியும், ஆளும் அரசமரபு ஆட்சியில் இருப்பதற்கான அனுமதியும் வழங்கப்பட்டது. நேரடியான படையெடுப்பு மற்றும் அழிவுக்கு எதிராகத் திறை மற்றும் குடியாள் உறவுமுறைக்கு மங்கோலியர்கள் விரும்பினர் என்பதை இந்த நிகழ்வு வலியுறுத்துகிறது. இவ்வாறான அரச மரபுகள் வழக்கமான மற்றும் தொடர்ச்சியான வருமானத்திற்கு ஆதாரங்களாகத் திகழ்ந்தன.  
வெவ்வேறு கலாச்சாரங்களில் இருந்து வெவ்வேறு திறைகள் பெறப்பட்டன. உதாரணமாக கொர்யியோவானது 10,000 நீர்நாய்த் தோல்களையும், 20,000 குதிரைகளையும், 10,000 பட்டுத் துணிகளையும், போர் வீரர்களுக்கான ஆடைகள் மற்றும் பெரும் எண்ணிக்கையிலான குழந்தைகள் மற்றும் கைவினைஞர்களை அடிமைகளாகக் கொடுத்தது.
# மங்கோலியப் பேரரசின் கீழ் அழிவு

## சூழல் மீதான தாக்கம்

அறிவியலுக்கான கார்னகி கல்வி நிறுவனத்தின் சர்வதேச ஆற்றல் துறையின் ஆய்வின்படி, செங்கிஸ் கானுக்குக் கீழ் ஏராளமான மக்கள் மட்டும் நகரங்கள் அழிக்கப்பட்ட நிகழ்வானது, ஏற்கனவே மக்களால் ஆக்கிரமிக்கப்பட்டிருந்த மற்றும் பயிர் செய்த நிலங்கள் மீது வனங்களை வளரச் செய்ததன் மூலம், வளி மண்டலத்திலிருந்து 70 கோடி டன் வரையிலுமான கரியமில வாயுவை நீக்கியிருக்கலாம் என மதிப்பிட்டுள்ளது.  
<references group="" responsive="1"></references>
# ஒழிப்புவாதம் (விலங்குரிமை)

**ஒழிப்புவாதம்** அல்லது **ஒழிப்புவாத நனிசைவம்** (*abolitionist veganism*) என்பது மனிதர்களின் அனைத்து வகையான விலங்குப் பயன்பாட்டிற்கும் விலங்குரிமை அடிப்படையிலான எதிர்ப்பாகும். அனைத்து உணர்திற உயிரினங்களும்—அது மனிதனோ அல்லது மனிதரல்லா விலங்குகளோ—சொத்துகளாகவோ உடமைகளாகவோ பண்டங்களாகவோ கருதப்படாமல் இருப்பதற்கான அடிப்படை உரிமையை சமமாகக் கொண்டுள்ளன என்ற அளவில் அனைத்து வகையான விலங்குப் பயன்பாட்டையும் முற்றிலுமாக அகற்றுவதே ஒழிப்புவாதக் கோட்பாட்டின் நோக்கமாகும். விலங்குப் பொருட்களின் உற்பத்தி என்பதே விலங்குகளை உடமைகளாகவும், இயற்கை வளங்களாகவும், பண்டங்களாகவும் கருதும் சிந்தனையை அடிப்படையாகக் கொண்டது என்றும், நாகரிக சமுதாயத்தில் மனித நல்வாழ்வுக்கு விலங்குப் பொருட்கள் சற்றும் அவசியமில்லை என்றும் ஒழிப்புவாத அறிஞர்கள் வலியுறுத்துகின்றனர். மனிதர்களால் நனிசைவ வாழ்வு முறையை வாழ இயலும் என்பதால் மனிதர்கள் ஒவ்வொருவரும் நனிசைவ வாழ்வு முறையைத் தழுவ தார்மீகக் கடமைப்பட்டவர்கள் என்று ஒழிப்புவாதிகள் கருதுகின்றனர். டாம் ரீகன் உள்ளிட்ட அறிஞர்களோ ஒழிப்புவாதிகள் சமூகத்தில் விலங்குச் சுரண்டல்களைக் களைய முற்பட வேண்டும் என்றும் அவ்வாறு செய்கையில் சுற்றுச்சூழல், உடல்நலம் ஆகியவை சார்ந்த வாதங்களைப் பயன்படுத்தாமல் அச்சிந்தனையை அரசியல் தளத்திற்கு எடுத்துச் சென்று போராட வேண்டும் என்று வலியுறுத்துகின்றனர். ஸ்டீவன் பெஸ்ட், டேவிட் நிபர்ட் உள்ளிட்ட ஒழிப்புவாதிகள் முறையே, கூட்டணி அரசியல் செயற்பாடுகள் மற்றும் ஒத்துழையாமை, வெகுஜன எதிர்ப்பு போன்ற மாற்றத்திற்கான போர்க்கால நேரடி நடவடிக்கையை மேற்கொள்ளுதல் ஆகியவற்றையும் முதலாளித்துவத்தை எதிர்க்கும் செயற்பாடுகளை முன்னெடுத்தல் ஆகியவையும் விலங்குச் சுரண்டலை முடிவுக்குக் கொண்டுவருவதற்கான ஒருங்கிணைந்த நடவடிக்கைகள் என்று கருதுகின்றனர்.  
விலங்குகளின் பயன்பாட்டை கூடுதல் கவனத்துடனும் மனிதாபிமான வகையிலும் செய்ய முற்படும் செயற்பாடுகளையும் விலங்குப் பயன்பாட்டின் சில குறிப்பிட்ட வகைகளை மட்டும் ஒழிக்க முற்படும் இயக்கங்களையும் ஒழிப்புவாதிகள் பொதுவாக எதிர்க்கின்றனர். ஏனெனில் விலங்குப் பயன்பாட்டின் அனைத்து வகைகளையும் முற்றிலுமாக ஒழிக்கும் செயற்பாடுகளுக்கு இவ்வகை இயக்கங்களும் சிந்தனைகளும் தடையாக விளங்குகின்றன என்பது அவர்களது வாதம். இச்சிந்தனையே விலங்குரிமைக் (animal rights) கோட்பாட்டை விலங்கு நலன் (animal welfare) எனப்படும் கோட்பாட்டிலிருந்து வேறுபடுத்துகிறது. ஒழிப்புவாத விலங்குரிமைக் (abolitionist animal rights) கோட்பாட்டினைப் போலன்றி விலங்கு நலன் கோட்பாடானது விலங்குகளை மனிதப் பயன்பாட்டிலிருந்து முற்றிலுமாக விடுவிக்காமல் மனித ஆதிக்கத்துக்கு ஆட்படுத்தப்பட்ட நிலையில் அவ்விலங்குகளின் நலனை வேண்டி புதிய சீர்திருத்தங்களை நாடுவதிலும் விலங்குப் பாதுகாப்புவாதம் (animal protectionism) எனப்படும் மனித கட்டுப்பாட்டு வளையத்திற்கும் விலங்குப் பாதுகாப்பை நாடுவதிலும் கவனம் செலுத்திப் படிப்படியாக அவற்றின் நலனை அதிகரிக்கும் அணுகுமுறையினைக் கொண்டதாகும். இவ்வகை நிலைபாடு சில ஒழிப்புவாதிகளால் நலவாதம் (welfarism) என்றும் "புதிய நலவாதம்" (new welfarism) என்றும் விமர்சிக்கப்படுகிறது.
# ஒழிப்புவாதம் (விலங்குரிமை)

## நபர்த்தன்மை

மாகாணத்தின் நாக்ஸ்வில் நகரில் வட்டரங்கத்தை எதிர்த்து ஆர்ப்பாட்டம் செய்யும் விலங்குரிமை ஆர்வலர்கள்.]]  
1992-ம் ஆண்டில், சுவிட்சர்லாந்து விலங்குகளை வெறும் பண்டங்களல்ல என்றும் அவை உணர்திற உயிரினங்கள் என்றும் அங்கீகரித்துத் தன் அரசியலமைப்பைத் திருத்தியது. விலங்குகளின் கண்ணியமும் சுவிட்சர்லாந்தில் பாதுகாக்கப்படுகிறது.  
நியூசிலாந்து 1999-ல் ஐந்து பெரிய குரங்கினங்களுக்கு அடிப்படை உரிமைகளை வழங்கியது. இப்போது அக்குரங்கு இனங்களை ஆராய்ச்சிக்கோ பரிசோதனைகளுக்கோ கற்பித்தலுக்கோ பயன்படுத்தப்படுவது அந்நாட்டில் தடைசெய்யப்பட்டுள்ளது.  
வருங்கால சந்ததியினரின் நலனைக் கருத்தில் கொண்டு ஜெர்மனி தனது அரசியலமைப்பின் 2002-ஆண்டுத் திருத்தத்தில் விலங்கு நலனைச் சேர்த்தது. இதன் மூலம் அவ்வாறு செய்யும் முதல் ஐரோப்பிய ஒன்றிய உறுப்பினர் என்ற பெயரைப் அது பெற்றது.  
2007-ல், ஸ்பெயினின் தன்னாட்சி மாகாணமான பலேரிக் தீவுகளின் நாடாளுமன்றம் அனைத்து பெரிய குரங்கினங்களுக்கும் சட்டப்பூர்வ உரிமைகளை வழங்கும் உலகின் முதல் சட்டத்தை நிறைவேற்றியது.  
2013-ல், டால்பின்களை மனிதரல்லாத நபர்கள் என்று இந்தியா அதிகாரப்பூர்வமாக அங்கீகரித்து அவற்றிற்கு நபர்த்தன்மையை சட்டபூர்வமாக அளித்தது.  
2014-ம் ஆண்டு விலங்குகளை வெறும் அசையும் சொத்துகள் என்ற நிலையிலிருந்து உணர்திற உயிரினங்கள் என்ற நிலைக்கு பிரான்ஸ் அங்கீகரித்து விலங்குகளின் சட்ட நிலையை திருத்தியது.
# சஞ்சய் ராவுத்

**சஞ்சய் இராஜாராம் ராவுத்** (**Sanjay Rajaram Raut**) (பிறப்பு: 15 நவம்பர் 1961) இந்தியாவின் சிவ சேனா கட்சியின் அரசியல்வாதியும், இந்திய நாடாளுமன்றத்தின் மாநிலங்களவை உறுப்பினரும் ஆவார். மேலும் இவர் சிவ சேனா கட்சியின் மாநிலங்களவை உறுப்பினர்களின் தலைவராக செயல்படுகிறார். இவர் சிவ சேனா கட்சியின் அதிகாராபூர்வ பத்திரிக்கையான சாம்னாவின் ஆசிரியராக 28 நவம்பர் 2019 முதல் 1 மார்ச் 2020 முடிய பணியாற்றினார்.
# சஞ்சய் ராவுத்

## பண மோசடி வழக்கு

பண மோசடி வழக்கில் சஞ்சய் ராவுத், அமலாக்கத் துறையால் விசாரிக்கப்பட்டு, தற்போது சிறப்பு நீதிமன்றத்தால் 22 ஆகஸ்டு 2022 முடிய நீதிமன்றக் காவலில் வைக்கப்பட்டுள்ளார்.
# திமாசா மக்கள்

**திமாசா மக்கள்** (**Dimasa people**), இந்தியாவின் அசாம் மற்றும் நாகலாந்து மாநிலங்களில் வாழும் பழங்குடி மக்கள் ஆவார். இம்மக்கள் திபெத்திய-பர்மிய மொழக் குடும்பத்தைச் சேர்ந்த *திமாசா மொழி*யை பேசுகின்றனர். 2011-ஆம் ஆண்டின் மக்கள் தொகை கணக்கெடுப்பின்படி, இம்மக்கள் தொகை 2,62,413 ஆகும். இம்மக்கள் இந்து சமயத்தை மட்டும் பின்பற்றுகின்றனர்.  
காமரூப பேரரசு கிபி 1140-இல் வீழ்ச்சி அடைந்த போது, திமாசா மக்கள் 13-ஆம் நூற்றாண்டில் திமாசா இராச்சியத்தை நிறுவினர். இந்த இராச்சியம் 1832ல் பிரித்தானிய இந்தியாவின் ஆட்சியாளர்களால் கைப்பற்றப்பட்டது.  
அசாம் மாநிலத்தின் கிழக்கில் உள்ள திமா ஹசாவ் மாவட்டம், கிழக்கு கர்பி அங்லோங் மாவட்டம், மேற்கு கர்பி அங்லோங் மாவட்டம், நகாமோ மாவட்டம், ஹொஜாய் மாவட்டம், கசார் மாவட்டம் மற்றும் நாகாலாந்து மாநிலத்தின் திமாப்பூர் மாவட்டத்தில் அதிகம் வாழம் திமாசா மக்களின் முக்கியத் தொழில் வேளாண்மை ஆகும்.
# திமாசா மக்கள்

## இதனையும் காண்க

- திமாசா ராச்சியம்
- இந்தியாவின் பட்டியலிடப்பட்ட பழங்குடிகள்
# ஹஜோங் மக்கள்

**ஹஜோங் மக்கள்** (**Hajong people**) வடகிழக்கு இந்தியா மற்றும் வங்காளதேசத்தின் மலைப்பகுதிகளில் வாழும் பழங்குடி மக்கள் ஆவார். இம்மக்கள் ஹஜோங் மொழியைப் பேசுகின்றனர். ஹஜோங் மக்களில் பெரும்பான்மையினர் இந்து சமயத்தைப் பின்பற்றுகின்றனர். இம்மக்கள் மேகாலயாவில் உள்ள காரோ மலைத் தொடர்களில் நெல் வேளாண்மை செய்கின்றனர்.  
இட ஒதுக்கீடு சலுகைக்காக இம்மக்களை இந்திய அரசு பட்டியல் பழங்குடியினர் வகுப்பில் சேர்த்துள்ளனர்.இம்மக்கள் மேகாலயா மாநிலத்தின் நான்காவது பெரிய பழங்குடி மக்கள் ஆவார்.
# ஹஜோங் மக்கள்

## இதனையும் காண்க

- இந்தியாவின் பட்டியலிடப்பட்ட பழங்குடிகள்
# பாரியா மக்கள்

**பாரியா மக்கள்** (**Bharia**) இந்தியாவின் மத்தியப் பிரதேச மாநிலத்தின் சிந்த்வாரா மாவட்டத்தில் துத்து ஆறு பாயும் *பாதல்கோட்* பள்ளத்தாக்கில் வாழும் பழங்குடி மக்கள் ஆவார். மூலிகைச் செடிகள், கொடிகள், மரங்கள் வளரும் இப்பகுதியில் வாழும் பாரியா மக்கள், பல்வகை நோய்களுக்கு மூலிகை மருத்துவம் பார்க்கின்ற்னர். இம்மக்கள் திராவிட மொழிக் குடும்பத்தின் கிளை மொழியான பாரியா மொழியைப் பேசுகின்றனர். இட ஒதுக்கீடு சலுகை பெற இந்திய அரசு இம்மக்களை பட்டியல் பழங்குடி வகுப்பில் சேர்த்துள்ளது.
# பாரியா மக்கள்

## இதனையும் காண்க

- இந்தியாவின் பட்டியலிடப்பட்ட பழங்குடிகள்
# தம்புன் குகை ஓவியங்கள்

**தம்புன் குகை ஓவியங்கள்** (மலாய்: *Lukisan Gua Tambun*; ஆங்கிலம்: *Tambun Rock Art*) என்பது மலேசியா, பேராக், ஈப்போ, தம்பூன், குனோங் பாஞ்சாங் *(Gunung Panjang)* சுண்ணாம்பு மலைக் குகையில் உள்ள குகை ஓவியங்கள் ஆகும். புதிய கற்காலத்தில் (Neolithic Era) வரையப்பட்ட ஓவியங்கள் என உறுதி செய்யப்பட்டு உள்ளது.  
இந்த ஓவியங்கள் ஓராங் அஸ்லி மக்களின் மூதாதையர்களால் வரையப்பட்டு இருக்கலாம் என்றும்; ஆவை ஆன்மீக முக்கியத்துவம் வாய்ந்தவை என்றும் கருதப் படுகின்றன  
1959-ஆம் ஆண்டு, இங்கிலாந்தின் எலிசபெத் மகாராணியாரின் 6-ஆவது கூர்க்கா ரைபிள்ஸ் 2-ஆவது பிரிவில் இருந்த இராணுவ அதிகாரி ராவ்லிங்ஸ் *(2/Lt R. L. Rawlings of the 2nd Battalion, 6th Queen Elizabeth's Own Gurkha Rifles)* என்பவரால் இந்த ஓவியங்கள் கண்டுபிடிக்கப்பட்டன.
# தம்புன் குகை ஓவியங்கள்

## பொது

தம்பூன் குகை ஓவியங்கள் வரையப்பட்டு உள்ள தம்பூன் பாறைக் கல்லானது; குனோங் பாஞ்சாங் சுண்ணாம்பு மலையின் மேற்குப் பகுதியில், ஒரு முக்கியமான பாறையின் மீது வரையப்பட்டு உள்ளது. குனோங் பாஞ்சாங் மலை, சுண்ணாம்பு பாறைக் கற்களாலான *(Karstic Stones)* ஒரு பெரிய சுண்ணக்கல் மலை ஆகும்.  
குனோங் பாஞ்சாங் மலை, கிந்தா பள்ளத்தாக்கில் ஈப்போ நகரை நோக்கியவாறு உள்ளது. அதே சமயத்தில் அந்த மலையின் உள்ளே இருக்கும் குகை, கிட்டத்தட்ட 2 கிலோமீட்டர் நீளம் கொண்டது.  
குனோங் பாஞ்சாங் மலையானது, டெவோனியன் *(Devonian)* காலத்துச் சுண்ணாம்புக் கல்லைச் சேர்ந்த வெளிர் சாம்பல் பளிங்குக் கல்லைக் கொண்டுள்ளது.
# தம்புன் குகை ஓவியங்கள்

## விளக்கம்

தம்புன் பாறைக் கலைத் தளம், ஆசியாவிலேயே வரலாற்றுக்கு முந்தைய கற்கால ஓவியங்களின் மிகப்பெரிய காட்சிப் பொருளாக விளங்குகிறது. அந்த ஓவியங்கள் 2,000 முதல் 12,000 ஆண்டுகள் பழமையானவை என்றும் மதிப்பிடப்பட்டு உள்ளது.  
இந்த ஓவியங்கள் எமாடைட் *(Hematite)* எனும் இரும்பு உயிரகைக் கனிப்பொருள் பயன்படுத்தி வரையப்பட்டு இருக்கலாம். கண்டுபிடிக்கப்பட்ட நேரத்தில், பாறையின் அடிப் பகுதியில் கூம்பு வடிவ நத்தை ஓடுகள் சிதறிக் கிடந்தன. அவற்றின் நுனிகள் உடைபட்டு இருந்தன.
# கடும்பாடி சின்னம்மன் கோவில், சைதாப்பேட்டை, சென்னை

**கடும்பாடி சின்னம்மன் கோவில்** என்பது தமிழ்நாட்டின், சென்னை மாநகரம், சைதாப்பேட்டை மேற்கு, ஜெயராம் செட்டி தெருவில் அமைந்துள்ள அம்மன் கோவிலாகும். கடும்பாடி சின்னம்மன் சுயம்பு வடிவில் இருக்கும் இக்கோவில் சுமார் 400 ஆண்டுகள் பழமையானதாகக் கருதப்படுகிறது. சின்னம்மனை இப்பகுதியில் வசிக்கும் மக்கள் குலதெய்வமாகவும், இஷ்ட தெய்வமாகவும் காவல் தெய்வமாகவும் கருதி வழிபாட்டு வருகின்றனர்.
# கடும்பாடி சின்னம்மன் கோவில், சைதாப்பேட்டை, சென்னை

## கோவில் அமைப்பு

கிழக்குப் பார்த்து அமைந்துள்ள கோவிலின் இராஜகோபுரம் மூன்று நிலைகள் கொண்டது. கோபுர நுழைவாயிலை ஒட்டி வலப்புறத்தில் மதுரைவீரனுக்கும், இடப்புறத்தில் காத்தவராயனுக்கும் சன்னதிகள் உள்ளன. முன் மண்டபத்தில் கொடிமரம், பலிபீடம், சிம்ம வாகனம் ஆகியவற்றைக் காணலாம். இக்கோவிலின் தல விருட்சம் வேப்பமரம் ஆகும். பக்தர்கள் இம்மரத்திற்கு மஞ்சள் சரடு கட்டி வேண்டிக்கொள்வது வழக்கம். இங்கு பலகாலமாக இருந்து வரும் பனைமரத்தையும் காணலாம். வெளிப்பிரகாரத்தில் புற்று அமைந்துள்ளது. மிகவும் சக்தி வாய்ந்தது என்று கருதி மக்கள் புற்றுக்கு பால் மற்றும் முட்டை படைத்து வழிபடுகிறார்கள். வரசித்தி விநாயகர், கன்னிமார் மற்றும் அண்ணமார் சுவாமி ஆகிய தெய்வங்கள் தனி சன்னதி கொண்டுள்ளனர்.
# கடும்பாடி சின்னம்மன் கோவில், சைதாப்பேட்டை, சென்னை

## திருவிழா

ஆடி மாதம், ஆடி அமாவாசைக்குப் பிறகு வரும் வெள்ளிக் கிழமை தொடங்கி பத்து நாட்கள் இக்கோவிலின் பிரமோற்சவம் சிறப்பாக நடைபெறுகிறது. இந்தத் திருவிழாவின் 9 ஆம் நாளன்று பக்தர்கள் அம்மனுக்குப் புடவை சார்த்தியும், பொங்கலிட்டும், கூழ் வார்த்தும், பால்காவடி எடுத்தும், அலகு குத்திக் கொண்டும், தீச்சட்டி எடுத்தும் தங்கள் நேர்த்திக்கடனை செலுத்துகிறார்கள். கார்த்திகை மாதத்தில் 108 சங்காபிசேக பூசை நடைபெறுகிறது.
# கடும்பாடி சின்னம்மன் கோவில், சைதாப்பேட்டை, சென்னை

## கோவில் நேரம்

காலை 9 மணி முதல் பகல் 1 மணி வரை மாலை 4 மணி முதல் இரவு 8 மணி வரை
# இராகேசு சுன்சுன்வாலா

**இராகேசு சுன்சுன்வாலா** (*Rakesh Jhunjhunwala*, (5 சூலை 1960 – 14 ஆகத்து 2022) இந்தியாவைச் சேர்ந்த பங்குச்சந்தை முதலீட்டாளரும், தொழில்முனைவோரும் ஆவார். 2012 சூலையில் இவர் $5.5 பில்லியன் சொத்து மதிப்புடன் இந்தியாவின் 35வது பெரிய பணக்காரராக விளங்கினார்.  
ராஜஸ்தான் மாநிலத்தைப் பூர்வீகமாக கொண்ட இராகேஷ், மும்பையில் வளர்ந்தார். பட்டயக் கணக்கறிஞர் தேர்வை முடித்துள்ள இவர் பங்குச் சந்தையில் ஏற்பட்ட ஆர்வத்தின் காரணமாக முழுநேர பங்குச் சந்தை வணிகராக மாறினார். 1985ல் 5,000 ரூபாய் மூலதனத்தில் தனது பங்கு சந்தை வர்த்தகத்தை துவங்கி, 2022ல் 11,000 கோடி ரூபாய் அளவுக்கு தனது மூலதனத்தை வளர்த்துள்ளார்.  
இவர் செய்துள்ள முதலீடுகளில் டைட்டன் நிறுவனத்தில் கொண்டுள்ள 4% பங்குகளே இவரின் பெரிய முதலீடாகும்.  
2022 ஆம் ஆண்டு ஆகாசா என்னும் குறைந்த கட்டண விமான நிறுவனத்தை துவங்கினர்.